Document ID: /roh_data/filtered/swiss_laws_in_ROHinterleaved.jsonl.gz/16466

This text was translated from FR into Rumantsch Grischun.

Les gérants sont compétents pour toutes les affaires qui ne sont pas attribuées à l’assemblée des associés par la loi ou les statuts. Sous réserve des dispositions qui suivent, ils ont les attributions intransmissibles et inaliénables suivantes:1. exercer la haute direction de la société et établir les instructions nécessaires;2. décider de l’organisation de la société dans le cadre de la loi et des statuts;3. fixer les principes de la comptabilité et du contrôle financier ainsi que le plan financier, pour autant que celui-ci soit nécessaire à la gestion de la société;4. exercer la surveillance sur les personnes chargées de parties de la gestion pour s’assurer notamment qu’elles observent la loi, les statuts, les règlements et les instructions données;5. établir le rapport de gestion;6. préparer l’assemblée des associés et exécuter ses décisions;7. déposer une demande de sursis concordataire et aviser le tribunal en cas de surendettement. Le président des gérants ou le gérant unique a les attributions suivantes:1. convoquer et diriger l’assemblée des associés;2. faire toutes les communications aux associés;3. s’assurer du dépôt des réquisitions nécessaires à l’office du registre du commerce. Nouvelle teneur selon le ch. I de la LF du 19 juin 2020 (Droit de la société anonyme), en vigueur depuis le 1 janv. 2023 (RO 2020 4005; 2022 109; FF 2017 353). Nouvelle teneur selon le ch. I de la LF du 19 juin 2020 (Droit de la société anonyme), en vigueur depuis le 1 janv. 2023 (RO 2020 4005; 2022 109; FF 2017 353).

Ils mainagestiun èn cumpetents per tut las fatschentas che na vegnan betg attribuidas tenor la lescha u tenor ils statuts a la radunanza dals societaris. Cun resalva da las disposiziuns che suondan qua sutvart, han ils mainagestiun las suandantas incumbensas intransferiblas e nunprivablas:1. exequir la direcziun superiura da la societad e dar las directivas ch’èn necessarias;2. determinar l’organisaziun en il rom da la lescha e dals statuts;3. concepir la contabilitad e la controlla da finanzas sco er la planisaziun da finanzas, premess che quella saja necessaria per manar la societad;4. survegliar las persunas ch’èn incaricadas cun parts da la gestiun, en spezial en vista a l’observaziun da las leschas, dals statuts, dals reglaments e da las directivas;5. rediger il rapport da gestiun;6. preparar la radunanza dals societaris sco er exequir lur conclus;7. inoltrar ina dumonda da moratori d’accumodament ed infurmar la dretgira en cas d’ina surdebitaziun. Il president dals mainagestiun, respectivamain l’unic mainagestiun ha las suandantas incumbensas:1. convocar e manar la radunanza dals societaris;2. far tut las communicaziuns als societaris;3. garantir che las annunzias necessarias sajan fatgas tar il register da commerzi. Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399). Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).